**E mācību resursu saturs**

**ekonomikā izglītības programmai**

**„Poligrāfijas ražošanas tehnoloģijas un izstrādājumu izgatavošana”**

**Sagatavoja:**

**PIKC RVT skolotāja, MBA, Klāra Paipala**

**ESF projekts: „Rīgas Valsts tehnikuma sākotnējās profesionālās**

**izglītības programmu īstenošanas kvalitātes uzlabošana”;**

**Vienošanās Nr. 2010/0106/1DP/1.2.1.1.3./09/APIA/VIAA/047**

**Rīga, 2012**

Priekšvārds

E-vidē izmantojamo mācību metodisko līdzekli ekonomikā vidējās profesionālās izglītības programmai „Poligrāfijas ražošanas tehnoloģijas un izstrādājumu izgatavošana” izstrādāja MBA, Klāra Paipala, Profesionālās izglītības kompetences centra Rīgas Valsts tehnikums skolotāja. Autore strādā par ekonomikas un poligrāfijas mārketinga skolotāju astoņus gadus, 2011. gadā ESF projekta „Profesionālo mācību priekšmetu pedagogu un prakses vadītāju teorētisko zināšanu un praktisko kompetenču paaugstināšana” ( vienošanās Nr. 2010/0043/1DP/1.2.1.1.2/09/IPIA/VIAA/001) ietvaros veica izstrādāto komercpakalpojumu moduļu programmas un tās materiālu satura kvalitātes vērtēšanu.

E-vidē izmantojamais mācību metodiskais līdzeklis, konkrētajā gadījumā prezentācijas materiāli Microsoft PowerPoint programmā visām priekšmeta programmā iekļautajām apakštēmām ekonomikas priekšmetā ir nepieciešams tāpēc, ka priekšmeta saturs strauji mainās, attīstoties ekonomikas zinātnei un mainoties ekonomiskajai situācijai pasaulē, valstī un industrijas nozarē, tajā skaitā poligrāfijā un izdevējdarbībā. Skolotājs daudzu gadu garumā varēs izmantot sagatavoto materiālu, gatavojoties mācību stundām tikai aktualizējot to. Materiālu ātri un viegli varēs pārstrādāt arī tādā gadījumā, ja tiks aktualizēta priekšmeta programma. Sagatavoto materiālu varēs izmantot, pielietojot informācijas tehnoloģijas, tajā skaitā datoru, projektoru, interaktīvo tāfeli, līdz ar to mācību procesu padarot mūsdienīgu. Sagatavotais materiāls koncentrētā veidā sniedz visu nepieciešamo informāciju mācību priekšmetā un var būt izmantojams kā mācību metodiskais materiāls arī interneta vidē gan skolotājiem, gan izglītojamiem.

Izstrādātais materiāls iekļauj prezentācijas visām priekšmeta programmā iekļautajām apakštēmām, ar definīciju, jēdzienu, terminu skaidrojumiem, norādot papildus informācijas avotus, uzsverot teorētisko nostādņu praktisko pielietojumu industrijas nozarē, īpaši poligrāfijā. Klātpievienoti zināšanu pārbaudes testi katrai priekšmeta programmas apakštēmai divos variantos, kā arī patstāvīgo darbu tēmas trešā un ceturtā kursa izglītojamiem.

*Klāra Paipala*